Slovenska kronika, 10.5.2013


Naslov: Pod devetimi zastavami
Napoved za voditelja:

V brežiškem gradu so lani zaključili drugo fazo obnove gradu, ki je trajala kar dve leti. V gradu domuje Posavski muzej, ki se je po obnovi prostorov lotil tudi obnove stalnih zbirk. Sinoči, na Dan zmage in Dan Evrope so tako svečano odprli novo stalno zbirko, ki predstavlja Posavje od leta 1900 do 1990 in je nekakšno nadaljevanje nekdanje zbirke NOB, seveda dopolnjeno z novimi eksponati in razširjeno na daljše obdobje.
T- Iz Brežic GORAN ROVAN /

X- Snemalec in montažer Tomi Naglič /

Otvoritev so svojo prisotnostjo popestrili partizani na novo ustanovljene Gorjanske čete in praporščaki. Razstava novejše posavske zgodovine nosi namreč naslov Pod devetimi zastavami. 
T- VLASTA DEJAK /
X- avtorica razstave /

"Poudarek je na narodnostnih bojih na začetku 20. stoletja, prikazano je družabno in društveno življenje v Posavju, gospodarstvo med obema vojnama. Simbolično je prikazano tudi obdobje prve svetovne vojne, izpostavili smo tudi potres leta 1917 v Brežicah."

Osrednja tema razstave je seveda 2. svetovana vojna in z njo povezano izgnanstvo, narodno osvobodilni boj ter povojna obnova. Oblikovana je sodobno, čeprav je bila oblikovalka precej omejena s prostorom.
T- POLONA ZUPANČIČ /
X- oblikovalka razstave /
"Obdobje je zelo raznoliko in zato naj bi bilo razstava postavljena precej enotno, da vse te smernice, pozitivne, negativne, vesele, žalostne poveže. Tako postavljena, da razume in vsak Slovenec in tujci in mladi in stari."
Postavitev razstave še ni dokončna, saj je zdaj zajet le čas do leta 1950. Naslednje obdobje do leta 1990 pa bo, če bodo našli dovolj denarja, predstavljeno do konca leta.
